Når er det best å reise til Etiopia?
Når du skal reise til Etiopia er det lurt å være klar over når det er regnsesong, og når det er tørrest. Det er som regel best å besøke landet fra oktober-mai, for dette er den tørre sesongen. Regnet pleier å stoppe rundt tidlig oktober, og rett etter dette er høylandet grønt, frodig og vakkert. Dette er den perfekte tiden å dra på fjellturer, når blomstene har sprunget ut. Dersom du ønsker å reise til Etiopia og få med deg en festival, er det flere tider å reise. Blant annet kan du dra i januar under Timkat-festivalen. Temperaturene i Etiopias hovedstad Addis Abeba holder seg som regel ganske stabile, og har en makstemperatur på rundt 23 grader og laveste på rundt 5 grader. På grunn av høydenivået er det som regel alltid lurt å ha med seg litt ekstra klær. Det er også en del kaldere om natten enn om dagen uansett sesong. Andre steder som i Axum, og Bahar Dar, er det varmere, med opptil 30 grader på det varmeste. Fra juni-august er det regnsesong, så det kan være lurt å reise utenom disse månedene. I månedene med mye regn kan det for eksempel ta noe lengre tid å komme seg rundt med bil, og i tillegg kan det bli oversvømmelser enkelte steder.